เซฟูรอกซิม

เซฟูรอกซิม () เป็นยาปฏิชีวนะเซฟาโลสปอรินรุ่นที่สองที่ใช้รักษาและป้องกันการติดเชื้อแบคทีเรียหลายชนิด ได้แก่ ปอดบวม เยื่อหุ้มสมองอักเสบ หูชั้นกลางอักเสบ ภาวะพิษเหตุติดเชื้อ การติดเชื้อทางเดินปัสสาวะ และโรคไลม์ รับประทานหรือฉีดเข้าเส้นเลือดหรือกล้ามเนื้อ

ผลข้างเคียงที่พบบ่อย ได้แก่ คลื่นไส้ ท้องเสีย อาการแพ้ และอาการปวดบริเวณที่ฉีด ผลข้างเคียงที่ร้ายแรงอาจรวมถึงการติดเชื้อ Clostridioides difficile การแพ้ชนิดรุนแรง และกลุ่มอาการสตีเวนส์-จอห์นสัน เชื่อว่าการใช้ในระหว่างตั้งครรภ์และให้นมบุตรมีความปลอดภัย เซฟูรอกซิมเป็นเซฟาโลสปอรินรุ่นที่สองและออกฤทธิ์โดยรบกวนความสามารถในการสร้างผนังเซลล์ของแบคทีเรีย ส่งผลให้แบคทีเรียตาย

เซฟูร็อกซิมได้รับการจดสิทธิบัตรใน ค.ศ. 1971 และได้รับการอนุมัติให้ใช้ทางการแพทย์ใน ค.ศ. 1977 ยานี้อยู่ในรายการยาสำคัญขององค์การอนามัยโลก

 อ้างอิง 



หมวดหมู่:เซฟาโลสปอริน